Poetisk polyfoni med sitatmosaikk fra fortiden.
MED EGNE ORD: Nils Christian Moe-Repstad er født 1972. Han debuterte i 1996, og har utgitt seks diktsamlinger. Foto: Alf Solbakken Vis mer
Publisert onsdag 28. april 2010 - 17:39
Sist oppdatert fredag 11. november 2016 - 12:22
||| BOK: Hundevakten er vakten om bord på skipet fra midnatt til kl. 04.00. Nils Chr. Moe-Repstad kaller sin diktsamling «I hundevaktene». Dikteren befinner seg på havet, den eneste våkende bevissthet om bord. Det er duket for diktning.
Havet, alt begynner med havet.Havet er begynnelsen til alt
Slik intonerer han. Det er ikke nettopp smålåtent. Og jeg spør: Hvor har jeg lest slike ord før? Iallfall lignende ord, om ikke i Johannesevangeliet: «I begynnelsen var ordet.»
Poetiske romJeg stanser ofte opp i lesningen med det spørsmålet.
For Moe-Repstad skaper poetiske rom der også andre dikteres stemmer får lyde, som sitater, parafraser, allusjoner, antydninger. Vi drar iallfall kjensel på greske myter, Bibelen, Shakespeare og Eliot underveis. Men ordene faller ikke alltid i Moe-Repstads dikt slik de faller i originalen.
«April er den grusomste måned», skriver Eliot. (Paal Brekkes gjendiktning). «april, den grusomme», skriver Moe-Repstad.
Sitatmosaikk«Jeg skal si jeg har brukt tida/til å referere andres ord.» Dette er iallfall hans egne ord og kan vel nærmest forstås som en poetikk.